
Referat de aprobare
Privind

Proiectul de hotărâre privind darea acordului de a achiziționa, în condițiile OUG nr. 26/06.06.2012 servicii de asistență juridică și reprezentare în justiție 
 	
	În prezent Direcția juridic- contencios are alocați activității de juridic-contencios un număr mic de salariați, lucrează în condiții de deficit de personal, ( doar 5 angajați față de numărul de posturi din organigramă-10 posturi, conform extrasului din statul de funcții atașat) această activitate adăugându-se la celelalte activități care revin Direcției juridic contencios, cum ar fi, de exemplu, activitatea desfășurată în cadrul Comisiei Locale de Fond Funciar, în cadrul Comsiei pentru soluționarea notificărilor formulate în temeiul Legii nr. 10/2001, vizari de contracte, documentații, etc.
	Activitatea Direcției juridic- contencios din aparatul de specialitate al Primarului presupune reprezentarea în justiție în numeroase cauze, instituția chemând în judecată sau fiind chemată în judecată în cauze care au ca obiect pretenții, în sume considerabile, cu un impact semnificativ asupra bugetului unității administrativ teritoriale.
	 Există cauze în care este necesară asistența juridică și reprezentarea în justiție a instituției prin avocați, în cauzele cu interes patrimonial ridicat, pentru a fi asigurată apărarea prin persoane cu înaltă calificare juridică și pentru a îmbunătăți șanșele de soluționare favorabilă a cauzelor respective.
	O astfel de cauză, de o importanță deosebită pentru Municipiul Drobeta Turnu Severin are ca obiect suspendarea și anularea unor acte administrative, respectiv:
1. Suspendarea efectelor actelor administrative, Notei de Neconformitate nr. 6805/29.01.2026 și Decizia nr. 311/2026, emisă de către AGENȚIA PENTRU DEZVOLTARE REGIONALĂ SUD-VEST OLTENIA, Autoritatea de management pentru Programul Regional Sud-Vest Oltenia, prin care a fost respinsă contestaţia formulată de noi împotriva notei de neconformitate nr. 6805/29.01.2026, pentru proiectul cu titlul Reabilitare Parc Aluniș;
   	2. Anularea Notei de Neconformitate nr. 6805/29.01.2026  și Deciziei nr. 311/2026, privind soluționarea contestației formulată împotriva notei de conformitate nr. 6805/29.01.2026 pentru proiectul cu titlul Reabilitare Parc Aluniș cod SMIS 310860, emisă de către AGENȚIA PENTRU DEZVOLTARE REGIONALĂ SUD-VEST OLTENIA, Autoritatea de management pentru Programul Regional Sud-Vest Oltenia;
	Prin Nota de neconformitate nr. 6805/29.01.2026, au fost reținute în sarcina Municipiului Drobeta Turnu Severin un număr de 2 abateri din perspectiva încadrării în prevederile O.U.G. nr. 66/2011 și, respectiv, a fost dispusă o reducere procentuală pentru abaterile constatate în cotă de 10% din valoarea contractului de lucrări nr. 19502/23.05.2025. 
	Împotriva acestei note de neconformitate a fost formulată contestație, solicitându-se  anularea măsurilor dispuse Nota de neconformitate nr. 6805/29.01.2026 referitoare la aplicarea unei reduceri procentuale în cotă de 10% din valoarea contractului de lucrări.
	Prin Decizia nr. 311/2026, emisă de AGENȚIA PENTRU DEZVOLTARE REGIONALĂ SUD-VEST OLTENIA, Autoritatea de management pentru Programul Regional Sud-Vest Oltenia, a fost respinsă, ca neîntemeiată, contestaţia formulată împotriva notei de neconformitate nr. 6805/29.01.2026, pentru proiectul cu titlul Reabilitare Parc Aluniș SMIS 310860.
	

Având în vedere că în faza administrativă, nu s-a obținut înlăturarea/reducerea corecțiilor aplicate, dat fiind că valoarea corecțiilor este foarte mare, apreciez că  pentru a maximiza șansele de reușită în instanță, astfel încât să fie înlăturate corecțiile împovărătoare pentru bugetul local, este necesară angajarea unor avocați cu experiență care să reprezinte instituția în instanța de judecată, atât pentru fondul cauzei, cât și pentru eventualele căi de atac, inclusiv în cererea de suspendare a efectelor actelor administrative, faza căii de atac, după caz.
	Achitarea corecțiilor menționate, din bugetul local, periclitează realizarea celorlalte investiții aflate în curs de execuție, riscând să se blocheze plățile aferente celorlalte proiecte de investiții, atât cele derulate din fonduri europene, unde este necesară plata cheltuielilor neeligibile cât și a celor derulate cu fonduri alocate din bugetul local.
	Față de complexitatea cauzei, și importanța patrimonială a acesteia, apreciez că este necesar ca, asistența juridică și reprezentarea să fie asigurată prin avocați, atât pe fondul cauzei, cât și pentru eventualele căi de atac, inclusiv în cererea de suspendare a efectelor actelor administrative.
	În ceea ce privește cadrul legislativ, prevederile OUG nr. 26/06.06.2012, art. I, alin. 2,  sunt în sensul că:
2)În situaţii temeinic justificate, în care activităţile juridice de consultanţă, de asistenţă şi/sau de reprezentare, necesare autorităţilor şi instituţiilor publice prevăzute la alin. (1), nu se pot asigura de către personalul de specialitate juridică angajat în aceste entităţi, pot fi achiziţionate servicii de această natură, în condiţiile legii, numai cu aprobarea:
a)ordonatorilor principali de credite pentru autorităţile şi instituţiile publice ale administraţiei publice centrale;
b)consiliilor locale, consiliilor judeţene sau Consiliului General al Municipiului Bucureşti, după caz, pentru autorităţile şi instituţiile publice ale administraţiei publice locale.

	Față de cele arătate mai sus, supun spre aprobare Consiliului Local al Municipiului Drobeta Turnu Severin proiectul de hotărâre privind darea acordului de a achiziționa, în condițiile OUG nr. 26/06.06.2012 servicii de asistență juridică și reprezentare în justiție prin avocați ( persoane cu o înaltă calificare juridică), fond și căi de atac, inclusiv în ceea ce privește suspendarea efectelor actului administrativ, în calea de atac, după caz.

